EU-opprør i Høyre - Dagbladet
11. april 2002 kl. 11.47
- Terrenget har til de grader forandret seg. Da må kartet tegnes på nytt. Det betyr at regjeringen må endre sin holdning til EU-saken. Som et markant ja-parti må Høyres målsetting være at Norge søker om medlemskap i denne perioden, sier Lægreid.
EØS holder ikke
- Situasjonen for fiskerinæringen tilsier at vi ikke har tid til å vente lenger. Norge må ta debatten nå, mener Lægreid.
Han mener EØS-avtalen ikke lenger har noen positiv effekt for norsk fiskeeksport. Lægreid peker også på de mange signalene som er kommet fra fiskerinæringa i det siste.
I helga krevde fiskeoppdrettere i Finnmark at Norge må søke medlemskap nå.
- Med slike utspill fra kysten er det ikke holdbart at Høyre skal sitte med hendene i fanget mens EU-toget går. Det er ikke bra for vår troverdighet, sier Lægreid.
Laksekonflikt med EU
Norge er bundet av en minsteprisavtale på 26 kroner pr. kilo laks, for å hindre dumping.
Regjeringen har ikke fått til en ny avtale med EU, som vil beskytte sine oppdrettere.
EUs antidumpingkomité skal drøfte saken.
- Dette er store mottakerland av norsk sild og makrell. Det er grunn til å frykte enorme tollbarrierer. Fullt EU-medlemskap er det eneste som kan forsvare norske handelsinteresser.
- Verdien på salg av fersk laks til EU falt med 350 millioner kroner. Det skyldes lavere priser, men også at eksportmengden er redusert med 8000 tonn, sier markedsdirektør Jan Trollvik i Eksportutvalget.
Svikten i det norske laksesalget skjer samtidig som konsumet øker og europeerne spiser stadig mer laks. Men den er gjerne skotsk eller irsk.
Norske lakseeksportører må i dag forholde seg til en minstepris på EU-markedet. Laksen kan ikke selges under 3,25 euro pr. kilo (ca 26 kr). Det er lavere enn markedsprisen.
STENGES UTE: Nye tall viser at norsk laksesalg til EU faller som en stein. - Det er ikke mulig å finne et bedre eksempel på hvorfor Høyre må vise ansvar i EU-saken, mener Tromsø Høyre. Foto: ERLING HÆGELAND